Radu Ayan, copilul de doi ani din Botoșani, dat dispărut, a fost găsit după 25 de ore de căutări. Micuțul a dispărut duminică, 17 martie 2024, în timp ce se afla în grija bunicii. După ce s-a dat alerta, 300 de oameni s-au mobilizat pentru a-l căuta pe micuț. Părinții lui, mama de origine română și tatăl pakistanez, s-au întors de urgență în țară.
Radu Ayan, băiețelul de 2 ani care s-a pierdut la Botoșani în timp ce se afla alături de bunica lui în vizită la o vecină, a fost găsit în viață!
Băiatul a dispărut duminică la prânz, 17 martie 2024, în preajma localității Tudora din județul Botoșani. Camerele de supraveghere l-au surprins pe minor în timp ce se îndreptata singur spre pădurea de lângă sat. Copilul a părăsit locuinţa respectivă, iar bunica lui nu a reușit să-l găsească. Astfel, a apelat imediat la ajutorul autoritățile. 300 de oameni din comuna Tudora, județul Botoșani, au pornit în căutarea băiatului, alături de autorități.
Zeci de poliţişti, jandarmi, pompieri şi poliţişti de frontieră participă, au pornit la o amplă căutare a unui băieţel de doi ani, care a dispărut, a anunţat purtătorul de cuvânt al Inspectoratului de Poliţie Judeţean (IPJ), Delia Nenişcu.
Radu Ayan Mahmood se afla alături de bunica lui în vizită la o cunoștință. Într-un moment de neatenție, micuțul a părăsit casa și s-a făcut nevăzut. Părinții copilului, care lucrau în străinătate, s-au întors de urgență acasă.
"Ca urmare a mobilizării exemplare și a eforturilor forțelor de ordine și ale întregii comunități, minorul a fost găsit. Acesta a fost preluat și va fi transportat la o unitate spitalicească, pentru analizarea stării de sănătate. Mulțumim tuturor celor care au participat la activitățile de căutare: reprezentanți MAI, voluntari și jurnaliști!", a transmis poliția.
Timp de 25 de ore, micuțul a fost căutat, iar în cele din urmă, a fost găsit nevătămat. Autoritățile au precizat că băiatul a fost găsit conștient, dar cu hipotermie, deoarece a petrecut noaptea din pădure. El urmează să fie supus mai multor investigații medicale, ținând cont că temperaturile au fost scăzute în zonă. Din fericire, medicii au precizat că va fi bine.